# Felhasználói útmutató

# Személyi számítógép VAIO Fit 14/15SVF14A1/SVF15A1

Nyomtatás

## SD-memóriakártya behelyezése

VAIO számítógépében SD-kártyafoglalat is található. Ez a foglalat a számítógép, valamint az ilyen típusú kártyát használó digitális fényképezőgépek, kamerák, zenelejátszók, illetve egyéb hang- és videoeszközök közötti adatcserére szolgál.

A számítógép SD-kártyafoglalata a következő memóriakártya-típusok fogadására alkalmas:

- SD-memóriakártya

- SDHC-memóriakártya

- SDXC-memóriakártya

SD-memóriakártya behelyezéséhez kövesse az alábbi lépéseket.

1. Keresse meg az SD-kártyafoglalatot.
2. Tartsa az SD-memóriakártyát úgy, hogy a nyíl a foglalat felé mutasson, majd óvatosan csúsztassa a nyílásba kattanásig.

Az SD-memóriakártya ikonja csak a memóriakártya megfelelő foglalatba helyezését követően válik láthatóvá a Számítógép (Computer) ablakában.

#### Megjegyzés

- Ügyeljen arra, hogy az SD-memóriakártyát mindig a megfelelő oldalával helyezze a foglalatba. Ha fejjel lefelé beleerőlteti a kártyát a foglalatba, a foglalat károsodhat. További információért olvassa el az SD-memóriakártyához mellékelt útmutatót.

- Az SD-memóriakártya ikonja csak a memóriakártya megfelelő foglalatba helyezését követően válik láthatóvá a Számítógép (Computer) ablakában.

#### Tipp

- A Számítógép (Computer) megnyitásáról lásd Keresés/Kezdés Alkalmazások (Apps), Beállítások (Settings), vagy Fájlok (Files).

- Az SD-memóriakártya első behelyezésekor előfordulhat, hogy a számítógép illesztőprogram telepítését kéri. Ebben az esetben kövesse a képernyőn megjelenő utasításokat az illesztőprogram telepítéséhez.

Ugrás a lap tetejére

### Kapcsolódó témák

- SD-memóriakártya behelyezése/eltávolítása
- Az SD-memóriakártyák használatával kapcsolatos megjegyzések

Ugrás a lap tetejére