# Ръководство за потребителя

# Компютър VAIO Fit 14/15SVF14A1/SVF15A1

Отпечатване

## Забележки относно използването на функцията BLUETOOTH(R)

Преди да използвате функцията BLUETOOTH, прочетете предпазните мерки за правилна употреба по-долу.

- В някои страни или региони използването на функцията BLUETOOTH може да е ограничено от местните разпоредби.

- Възможно е функцията BLUETOOTH да не работи на някои устройства в зависимост от производителя или версията на приложението, използвано от производителя. Проверете изискванията към системата на BLUETOOTH устройството, преди да го закупите.

  За информация относно BLUETOOTH устройствата посетете уеб сайта за поддръжка на VAIO.

  Някои BLUETOOTH устройства изискват удостоверяване (сдвояване) преди установяването на връзка с друго устройство. Извършвайте процеса на удостоверяване преди свързване с такива устройства.

- BLUETOOTH устройствата работят на честота от 2,4 ГХц, която се използва от много устройства. BLUETOOTH устройствата използват технологията за минимизиране на радиосмущенията от други устройства, използващи същата честотна лента; въпреки това подобни радиосмущения все пак може да намалят скоростта и обхвата на комуникацията, както и да доведат до нейния срив в някои случаи.

- Скоростта и обхватът на комуникацията може да се различават в зависимост от следните условия:

  - Разстояние между устройствата за комуникация

  - Наличие на препятствия между устройствата

  - Околна среда, включваща наличие на стени, както и материалите, от които са изработени стените

  - Конфигурация на устройството

  - Използвани приложения

  - Условия на радиовълните

    Комуникациите може да прекъснат в зависимост от условията на радиовълните.

- Ако компютърът VAIO е съвместим с високоскоростна BLUETOOTH технология и възнамерявате да го използвате за високоскоростна комуникация, разрешете както функцията за безжична LAN мрежа, така и функцията за BLUETOOTH на компютъра.

- Понякога е възможно големи файлове да бъдат повредени по време на непрекъснат обмен поради ограниченията на BLUETOOTH стандарта и електромагнитни смущения в околната среда.

- Свързването на няколко BLUETOOTH устройства към компютъра VAIO може да доведе до претоварване на каналите, което да доведе до по-слаба производителност на устройствата. Това е нормално за BLUETOOTH технологията и не представлява неизправност.

- Видеото и звукът може да не са синхронизирани, ако възпроизвеждате видеоклипове на компютъра VAIO с аудио, изведено от свързано BLUETOOTH устройство. Това е често срещано явление при BLUETOOTH технологията и не представлява неизправност.

- Всички BLUETOOTH устройства трябва да се сертифицирани чрез процедурата, определена от Bluetooth SIG, за да се гарантира, че те са съвместими със стандарта за BLUETOOTH.

  Дори ако BLUETOOTH устройствата са съвместими със стандарта за BLUETOOTH, е възможно производителността, спецификациите и работните процедури на отделните устройства да се различават. Възможно е обмен на данни да не се осъществява във всички ситуации.

- Не се гарантира съвместимост на всички BLUETOOTH устройства с компютъра VAIO.

- Ако спешно се налага да забраните функцията за BLUETOOTH, изключете компютъра VAIO.

Обратно в началото на страницата

### Сродна тема

- Относно функцията BLUETOOTH(R)
- Комуникация с друго BLUETOOTH(R) устройство, като например мишка
- Спиране на BLUETOOTH(R) комуникацията
- Относно BLUETOOTH(R) защитата
- Забележки относно използването на функцията Wi-Fi(R) (безжична LAN мрежа)

Обратно в началото на страницата