# Ръководство за потребителя

# Компютър VAIO Fit 14/15SVF14A1/SVF15A1

Отпечатване

## Използване на сензорния екран (за модели, оборудвани със сензорен екран)

Може да докосвате сензорния екран или да извършвате лесни движения с пръстите си, за да работите с компютъра VAIO.

### Основни операции

#### Щракване (докосване)

Докоснете сензорния екран веднъж с пръста си. Чрез докосване може да изберете бутон, като например OK и Отказ (Cancel), или елемент от меню.

#### Двукратно щракване (двукратно докосване)

Докоснете сензорния екран два пъти в бърза последователност с пръста си.

Чрез двукратно докосване на икона може да стартирате приложение, като например текстообработваща програма или програма за електронни таблици, или да отворите файл.

#### Плъзгане

Поставете пръста си върху желаната точка на сензорния екран и го плъзнете. С това движение може да преместите файл или да промените размера на прозорец.

#### Плъзгане и пускане

Докоснете иконата на желания файл, плъзнете я до друга папка, прозорец или икона на приложение, след което вдигнете пръста си от екрана. С това движение може да преместите или копирате файл.

### Разширени операции

Може да извършвате лесни движения (жестове) с пръстите си по сензорния екран, за да работите с компютъра VAIO.

Отговорът на определен жест се различава в зависимост от приложенията.

#### Щракване с десен бутон (докосване и задържане)

Докоснете и задръжте желаната точка на сензорния екран за няколко секунди, след което вдигнете пръста си от екрана. В зависимост от докоснатата точка може да отваряте различни менюта.

#### Превъртане

Докоснете и плъзнете превъртаща се област от прозорец, като например прозорец на Internet Explorer. Може също така да плъзнете плъзгача на лентата за вертикално превъртане на избрания прозорец, за да превъртите прозореца.

#### Увеличаване или намаляване на изображение, като например снимка (мащабиране)

Щипнете с два пръста по сензорния екран, за да мащабирате дадено изображение, като например снимка от Снимки (Photos). Раздалечете пръсти за увеличаване или ги съберете за намаляване.

#### Завъртане на изображение, като например снимка (завъртане)

Поставете два пръста върху сензорния екран и ги плъзнете в кръг, за да завъртите дадено изображение, като например снимка. Не може да завъртате изображения в зависимост от използваните приложения.

#### Избиране чрез бързо плъзгане

Плъзнете пръста си на малко разстояние в посоката, в която екранът не се превърта.

Може да изберете даден елемент, като например плочка на приложение или картина.

Обратно в началото на страницата