# Uporabniški priročnik

# Osebni računalnik VAIO Fit 14/15SVF14A1/SVF15A1

Natisni

## O obnovitvi

Obnovitev je postopek obnavljanja vgrajene naprave za shranjevanje na izvirne tovarniške nastavitve. Osvežitev je postopek vnovične namestitve operacijskega sistema, pri katerem ohranite glavne nastavitve in osebne podatke.

Najprej osvežite računalnik VAIO, če postane računalnik nestabilen. Če težave ne morete odpraviti, obnovite računalnik.

Računalnik lahko obnovite na dva načina:

- Z diskom Recovery Media

- Z obnovitveno particijo

#### Opomba

- Modeli s pogonom SSD velikosti 64 GB ali 128 GB ne podpirajo funkcije osveževanja. Če preverjate kapaciteto diska SSD, pritisnite ASSIST medtem, ko je računalnik VAIO izključen, da se prikaže zaslon VAIO Care (Rescue Mode) in izberite Start BIOS setup.

### Kdaj moram izvesti obnovitev ali osvežitev?

- Če je računalnik VAIO postal nestabilen

- Če je računalnik VAIO okužen z računalniškim virusom

- Če ima računalnik VAIO težave, ki jih ni mogoče rešiti s funkcijo odpravljanja težav

- Če ste pomotoma formatirali pogon C:

### Kateri program naj uporabim za obnovitev ali osvežitev računalnika VAIO ali za ustvarjanje diska Recovery Media?

Uporabite spodaj navedene programe.

#### VAIO Care

- Ustvarjanje diska Recovery Media

- Preverjanje strojne opreme računalnika

#### VAIO Care (Rescue Mode): VAIO recovery solutions

- Obnavljanje računalnika VAIO

- Obnavljanje (varnostno kopiranje) podatkov

- Brisanje vseh podatkov na vgrajeni napravi za shranjevanje

#### Obnovitveno okolje sistema Windows (Windows RE) (Windows Recovery Environment (Windows RE))

- Osvežitev

#### Namig

- Več informacij najdete v datoteki s pomočjo za VAIO Care in VAIO Care (Rescue Mode): VAIO recovery solutions.

- Svoj računalnik VAIO lahko kadar koli obnovite prek Obnovitveno okolje sistema Windows (Windows RE) (Windows Recovery Environment (Windows RE)).

### Kaj je obnovitvena particija?

Na obnovitveni particiji v vgrajeni napravi za shranjevanje so shranjeni podatki za obnovitev sistema ali programa. Podatkov na tej particiji po navadi ne morete spreminjati ali izbrisati, vendar pa je za ta dejanja v prodaji posebna programska oprema.

### Zakaj moram ustvariti disk Recovery Media?

Nosilci podatkov za obnovitev se uporabljajo za obnavljanje računalnika VAIO nazaj na izvirne tovarniške nastavitve. Če se sistem Windows ne zažene in ste izbrisali obnovitveno particijo, boste za obnovitev potrebovali disk Recovery Media.

Disk Recovery Media ustvarite takoj, ko je računalnik pripravljen za uporabo.

Na vrh strani

### Sorodne teme

- Ustvarjanje diska Recovery Media
- Osveževanje računalnika VAIO
- Obnovitev z obnovitvene particije
- Obnovitev z diskom Recovery Media
- Opombe v zvezi z obnavljanjem

Na vrh strani