# Ръководство за потребителя

# Компютър VAIO Fit 14/15SVF14A1/SVF15A1

Отпечатване

## Какви стъпки да предприема, ако не мога да изключа компютъра VAIO?

- Следвайте някоя от посочените процедури, за да излезете от всички изпълняващи се приложения, след което изключете отново компютъра VAIO.

  - Плъзнете приложението от горния централен край на екрана към долния. Вижте Затваряне на приложения за допълнителна информация.

  - Натиснете клавишите Alt+F4.

    Ако са налични незаписани данни, запишете ги при подканата за потвърждение.

    Натиснете клавишите Alt+F4, докато не се покаже прозорецът Изключване на Windows (Shut Down Windows), след което изберете Изключване (Shut down) от падащия списък и натиснете OK.

- Ако сте инсталирали ново приложение на компютъра VAIO, проверете дали то работи правилно, дали данните му са нормални, както и дали го използвате правилно.

- Свържете се с производителя на приложението или с посочения доставчик за техническа поддръжка.

- Ако свързвате периферни устройства, като например принтер или USB устройство, към компютъра VAIO или ако свързвате компютъра към мрежа, изключете всички периферни устройства или мрежовата връзка на компютъра, след което изключете компютъра.

  Докато компютърът комуникира с периферно устройство или мрежа, Windows няма да ви позволи да изключите компютъра. Освен това някои драйвери за периферни устройства не поддържат функцията за принудително изключване на компютъра.

- Ако екранът на компютъра замръзне, натиснете клавишите Ctrl+Alt+Delete, изберете(Изключване (Shut down)) в долния десен ъгъл на екрана на компютъра, след което изберете Изключване (Shut down).

- Ако компютърът VAIO блокира, когато се показва съобщение, че се записват настройките или че се изключва компютърът, следвайте процедурите по-долу в указания ред.

  - Натиснете клавиша Enter.

    Изчакайте малко.

  - Ако проблемът не се отстрани, натиснете клавишите Ctrl+Alt+Delete.

    Изчакайте малко.

- Ако все още не може да изключите компютъра VAIO дори след като изпълните всички процедури, описани по-горе в тази тема, изпълнете операциите по-долу.

  Имайте предвид, че изпълнението на тези операции може да повреди работни данни. Прекъснете връзката на компютъра с мрежата, преди да извършите операциите по-долу.

  - Натиснете клавишите Ctrl+Alt+Delete, изберете(Изключване (Shut down)) в долния десен ъгъл на екрана на компютъра, след което изберете Изключване (Shut down).

  - Натиснете и задръжте натиснат бутона(Изключване (Power)) за повече от четири секунди.

  - Изключете адаптера за променлив ток и натиснете и задръжте бутона за изключване на батерията за три до пет секунди с тънък и прав предмет (като например кламер).

Обратно в началото на страницата